ഓഹരിവിപണിയില് തിരിച്ചടി നിഫ്റ്റി 15,750ന് താഴെ ക്ലോസ്ചെയ്തു: റെഡ്ഡീസ് ലാബ് ക്ലോസ് ചെയ്തത് 10ശതമാനം നഷ്ടത്തില് തുടക്കത്തിലെ നേട്ടം നിലനിര്ത്താനാവാതെ രണ്ടാം ദിവസവും ഓഹരിവിപണി സൂചികകള് നഷ്ടത്തില് ക്ലോസ് ചെയ്തു. ഏഷ്യന് സൂചികകളിലെ തളര്ച്ചയാണ് രാജ്യത്തെ വിപണികളെയും ബാധിച്ചത്. നിഫ്റ്റി 15,750ന് താഴെയാണ് ക്ലോസ് ചെയ്തത്. സെന്സെക്സ് 273.51 പോയന്റ് നഷ്ടത്തില് 52,678.76ലും നിഫ്റ്റി 78 പോയന്റ് താഴ്ന്ന് 15,746.50ലുമാണ് വ്യാപാരം അവസാനിപ്പിച്ചത്. ചൈനയിലെ ടെക് ഓഹരികള് തളര്ച്ച നേരിട്ടതും ഉടന് വരാനിരിക്കുന്ന യുഎസ് ഫെഡറല് റിസര്വ് യോഗതീരുമാനവുമാണ് ഉച്ചക്കുശേഷമുള്ള വ്യാപാരത്തെ സ്വാധീനിച്ചത്. അതേസമയം പ്രതീക്ഷിച്ചതിലും മോശം പ്രവര്ത്തനഫലം പുറത്തുവിട്ടതിനെ തുടര്ന്ന് ഡോ.റെഡ്ഡീസ് ലാബ് 10ശതമാനത്തോളം തകര്ന്നു. സിപ്ല, ആക്സിസ് ബാങ്ക്, അദാനി പോര്ട്സ്, ഡിവീസ് ലാബ് തുടങ്ങിയ ഓഹരികളും നഷ്ടംനേരിട്ടു. നിഫ്റ്റി ഫാര്മ നാലുശതമാനത്തോളം താഴ്ന്നു. മെറ്റല്, പൊതുമേഖല ബാങ്ക് സൂചികകള് ഒഴികെയുള്ളവ നഷ്ടംനേരിട്ടു.